gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl es gl it de gl gl gl gl gl ja en sv fr de de gl gl gl gl gl gl gl gl pt gl pt en ca gl gl pt
Vieiros: Galiza Hoxe - Quintana pide prudencia e "valentía política"
Sábado, 01 de outubro de 2022
O vicepresidente da Xunta e portavoz nacional do BNG, Anxo Quintana, pediu "prudencia" diante do anuncio dun cesamento de fogo da ETA e advertiu que, se finalmente se confirma, cómpre que todos os grupos actúen con "altura de miras" e "valentía política".
"Agardamos con ansiedade e con alegría que o que di o comunicado se confirme", dixo Quintana, quen se mostrou convencido de que nese caso todos os grupos saberán "estar á altura das circunstancias" e ter esa "valentía polícia", xa que o momento actual non é "o de agocharse" nin o do "retruque político e o partidismo". "Non se pode usar isto para tirar réditos", advertiu.
Nun comunicado de prensa logo do anuncio do cesamento ao fogo da ETA, a Executiva Nacional do Bloque Nacionalista Galego chama ás forzas políticas democráticas "a que reforcen a súa unidade e a que exploren todas as oportunidades para conseguir a paz que se abren agora en Euskadi". Para o BNG, "só desde a irresponsabilidade máis sectaria se pode non considerar positivo o escenario que se abre agora en Euscadi, por máis que o proceso que comeza será sen dúbida longo e non exento de moitas dificuldades e non poucos riscos".
"Estamos perante unha oportunidade histórica despois de moitas décadas de sufrimento e de barbarie, polo que cumpre que todos os axentes políticos e sociais estean á altura das circunstancias e sexan suficientemente responsábeis para poren os intereses xerais por enriba de calquer conveniencia particular", advierte o BNG, ao tempo que lembra "que hai xa unha folla de rota, un mandato do Congreso dos Deputados, previsto para o momento en que ETA fixese pública a súa intención de pór fin á súa actividade terrorista".
Segundo a Executiva Nacional, "esa folla de rota é a que debe presidir agora a actuación das forzas políticas democráticas na perspectiva de avanzar sen posibilidade de nengún retroceso cara a definitiva pacificación de Euscadi".
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto